Stesen MRT Serdang Jaya

Stesen MRT Serdang Jaya ialah stesen Transit Aliran Deras (MRT) di Seri Kembangan, Selangor yang menjadi tempat perkhidmatan MRT Laluan Putrajaya (PYL). Stesen ini dibuka secara rasmi pada 16 Mac 2023 dibawah pembukaan Fasa 2 laluan tersebut. Ia terletak di antara Stesen MRT Serdang Raya Selatan dan Stesen MRT UPM serta mempunyai kod stesen iaitu PY33. Seperti kebanyakan stesen MRT di kawasan Lembah Klang, struktur stesen ini direkacipta sebagai stesen bertingkat.

 Sejarah 
 Penamaan stesen 
Pada 15 September 2016, MRT Corp telah mengumukan bahawa stesen Seri Kembangan bakal menjadi sebahagian daripada cadangan jajaran stesen sepanjang Laluan Sungai Buloh-Serdang-Putrajaya (kini Laluan Putrajaya), melalui video yang ditayangkan secara rasmi di Youtube, bertajuk "MRT Sungai Buloh-Serdang-Putrajaya (SSP) Line Alignment Video". Stesen MRT Seri Kembangan terletak sektor pakej projek landasan kereta api Laluan Putrajaya bertingkat selatan. Kod awal untuk pembinaan struktur stesen ini ialah S28. Beberapa tahun kemudian, nama stesen yang digunakan untuk tapak kerja pembinaan iaitu, "Seri Kembangan" telah bertukar menjadi nama stesen sedia kala, iaitu Serdang Jaya.

 Pembinaan dan pembukaan 
Pembinaan stesen MRT Serdang Jaya adalah dibawah kontrak S206. Pembinaan struktur stesen termasuk aras legar, aras platform, aras jalan seperti pintu stesen, laluan pejalan kaki dan lain-lain bagi kontrak S206 telah diberikan kepada syarikat Ahmad Zaki Sdn. Bhd. dengan jumlah sebanyak RM32.14 bilion. Kontrak S206 yang merangkum pembinaan struktur dan kerja berkaitan juga termasuk dengan Stesen MRT Serdang Raya Selatan, di Taman Serdang Raya dan Stesen MRT UPM, di Universiti Putra Malaysia Manakala pembinaan jambatan landasan kereta api Laluan Putrajaya bertingkat pula, dibina di bawah kontrak V206 iaitu bermula di Serdang Raya ke Universiti Putra Malaysia (UPM) dengan melalui stesen ini. Kontrak itu telah dianugerahkan kepada syarikat Gadang Engineering (M) Sdn. Bhd. pada Mac 2017, dengan jumlah sebanyak RM952.09 juta. Pembinaan stesen ini ialah di bawah nanungan projek Transit Aliran Deras Lembah Klang (KVMRT).

Stesen MRT Serdang Jaya telah dibuka kepada orang ramai dan memulakan operasinya pada 16 Mac 2023 bersama-sama stesen-stesen Laluan Putrajaya di bawah Fasa 2 yang lain, iaitu dari stesen Kampung Batu sehingga Putrajaya Sentral. Pembukaan MRT Laluan Putrajaya Fasa 2 telah diumumkan pada 23 Disember 2022 oleh MRT Corp. Walaupun begitu, mengikut perancangan asal stesen ini patut dibuka pada Julai 2022, tetapi pembukaannya menghadapi kelewatan lagi dan ditangguhkan pada Januari 2023 akibat sesi ujian set gerabak kereta api mengambil masa lama daripada biasa dan belum selesai.

 Ciri-ciri stesen 
 Perkhidmatan 
Stesen MRT Serdang Jaya menyediakan perkhidmatan Laluan Putrajaya (PYL), dan terletak di antara stesen Serdang Raya Selatan dan UPM. Kod stesen yang rasmi bagi stesen ini ialah PY33.

 Lokasi 
Stesen ini terletak di Jalan Raya Satu, di kawasan pentadbiran Pekan Serdang, iaitu sebuah pekan dalam Mukim Petaling, di Daerah Petaling, Selangor. Stesen MRT Serdang Jaya  bakal menyediakan kemudahan bagi penduduk di sekitarnya seperti Taman Serdang Jaya, Taman Kembang Sari, Kawasan Perindustrian Seri Kembangan, Taman Jinma dan beberapa seksyen kawasan perkampunngan baru Cina, Kampung Baru Seri Kembangan iaitu Kampung Baru Seri Kembangan 11 dan Kampung Baru Seri Kembangan 12. Mercu tanda berhampiran dengan stesen ini dalam lingkungan 100 meter ialah Balai Polis Seri Kembangan, Balai Bomba dan Penyelamat Seri Kembangan, Pangsapuri PKNS, Surau Al-Firdaus Kampung Seri Kembangan 11, Stadium MPSJ Seri Kembangan, Surau Al-Yaqeen Pangsapuri PKNS, Dataran Mutiara, Mutiara Residence @ Serdang, Balai Masyarakat MBSJ Taman Serdang Jaya, dan Kolam Takungan Banjir Sri Serdang.

 Infrastruktur 
Berdasarkan Peta Transit Berintergerasi Lembah Klang yang diterbitkan oleh Rapid KL, Stesen MRT Serdang Jaya tidak dilengkapi dengan kemudahan kawasan meletakkan kenderaan berbayar aras jalan. Stesen MRT Serdang Jaya dilengkapi dengan kemudahan bagi orang kurang upaya (OKU) seperti tanjakan yang landai, blok sentuh di permukaan lantai sekitar stesen, tandas mesra pengguna OKU, butang lif yang rendah untuk pengguna kerusi roda, tulisan braille di butang lif dan kaunter rendah untuk pengguna kerusi roda. Selain itu, kemudahan tandas awam, surau lelaki dan perempuan, pusat perkhidmatan pelanggan, eskalator, tangga turut disediakan bagi memenuhi keperluan dan keselesaan pengguna. Untuk pembelian tiket, pengguna boleh membelinya melalui mesin tiket layan diri di aras legar stesen.

 Pintu stesen 
 Pintu Lokasi Destinasi berdekatan GambarAJalan Raya 1    20px|alt=Hentian untuk kenderaan peribadi, e-panggilan dan teksi Hentian sebelah untuk bas, teksi, perkhidmatan e-panggilan, kenderaan peribadi serta pengguna OKU. Balai Polis Seri Kembangan, Balai Bomba dan Penyelamat dan Penyelamat Seri Kembanga, Pangsapuri PKNS, Surau Al-Yaqeen Pangsapuri PKNS, Kawasan Perindustrian Seri Kembangan200pxBJalan Raya 1   20px|alt=Hentian untuk kenderaan peribadi, e-panggilan dan teksi Hentian sebelah teksi, perkhidmatan e-panggilan, kenderaan peribadi serta pengguna OKU. Taman Kembang Sari, Kampung Baru Seri Kembangan, Taman Serdang Jaya, Balai Masyarakat Taman Serdang Jaya, Mutiara Residence @ Serdang, Dataran Mutiara200px
Buat masa sekarang, stesen MRT Serdang Jaya mempunyai dua pintu masuk dan keluar sahaja.

 Kesalinghubungan 
 Perkhidmatan bas 
Perkhidmatan bas di Stesen MRT Serdang Jaya terletak di Hab MRT Serdang Jaya Pintu A.
 Rapid Bus (Bas Pengantara MRT): 
 T565 (MRT Serdang Jaya–The Mines)
 T569 (MRT Serdang Jaya–MRT Batu 11 Cheras)
 Rapid Bus (Bas Utama): 
 540 (KTM Serdang–Terminal Putra Permai)
 Bas Smart Selangor: 
 SJ04 (KTM Serdang–Hospital Serdang)
 SJ05 (Terminal Putra Permai–Bukit Serdang)

 Sambungan ke KTM Komuter 
Stesen MRT Serdang Jaya terletak 2km timur ke Stesen KTM Serdang. Penumpang dari stesen KTM Serdang yang hendak menukar ke stesen MRT Serdang Jaya perlu melalui laluan bas 540 dan SJ04. Manakala penumpang dari stesen MRT Serdang Jaya yang hendak menukar ke stesen KTM Serdang perlu menaiki bas pengantara MRT T565 dan turun di hentian bas Flat Taman Muhhibah (laluan bas T565 tidak melalui hentian bas Stesen KTM Serdang), seterusnya menaiki jejantas yang disediakan untuk ke stesen KTM Serdang. Manakala penumpang juga boleh turun di hentian bas The Mines dan berjalan kaki selama 10 minit melalui kawasan komersial Taman Sungai Besi Indah Seksyen 4 untuk ke stesen.

 Rujukan 

 Pautan luar 


Serdang Jaya
Kategori:Stesen RapidKL